накладзены арышт і кошт якой дазваляў бы забяспечыць выкананне такога адміністрацыйнага спагнання. 9. Маёмасць, на якую накладзены арышт, можа быць адабрана і перададзена на захоўванне іншай асобе, якая павінна быць папярэджана аб адказнасці за захаванасць маёмасці, аб чым бярэцца падпіска. 10. Накладанне арышту на грашовыя сродкі, якія знаходзяцца на рахунках і ва ўкладах або на захоўванні ў банках і (або) нябанкаўскіх крэдытна - фінансавых арганізацыях, ажыццяўляецца ў парадку, устаноўленым заканадаўчымі актамі. Пры гэтым расходныя аперацыі па дадзеных рахунках спыняюцца ў межах сродкаў, на якія накладзены арышт, калі іншае не прадугледжана заканадаўчымі актамі.

- 11. Арышт накладаецца на грашовыя сродкі, атрыманыя ад рэалізацыі скорапсавальнай прадукцыі, на якую накладзены арышт, да прыняцця рашэння аб канфіскацыі.

12. Накладанне арышту на маёмасць адмяняецца пастановай суда, органа, які вядзе адміністрацыйны працэс, калі ў гэтай меры адпадае неабходнасць.

### Артыкул 8.8. Пратакол вопісу арыштаванай маёмасці

У пратаколе вопісу арыштаванай маёмасці ўказваюцца дата і месца складання пратакола, прозвішча, імя і імя па бацьку асобы, якая склала пратакол, а таксама асоб, якія прысутнічалі пры яго складанні, прозвішча, імя і імя па бацьку (найменне) асобы, чыя маёмасць апісваецца, найменне кожнага прадмета, што падлягае вопісу, яго адметныя прыкметы (якасць, колькасць, ступень зносу і да т.п.), ацэнка кожнага прадмета паасобку і кошт усёй маёмасці, уключанай у вопіс (калі гэта магчыма), якія прадметы апячатаны і колькасць пячатак, накладзеных на кожны прадмет, калі апячатванне праводзілася, пазнака аб растлумачэнні асобам, якія прысутнічаюць пры вопісе арыштаванай маёмасці, парадку і тэрміне абскарджання дзеянняў асобы, якая склала пратакол, заўвагі і прапановы асоб, якія прысутнічалі пры вопісе, звесткі аб адабранні маёмасці, аб перадачы маёмасці на захоўванне, прозвішча, імя і імя па бацьку асобы, якой маёмасць перададзена на захоўванне, яе адрас, а таксама подпіс, які сведчыць папярэджанне аб адказнасці за псаванне, зрасходаванне, скрыванне або адчужэнне маёмасці, перададзенай ёй на захоўванне і падвергнутай вопісу.

### Артыкул 8.9. Адабранне рэчаў і дакументаў

1. Выяўленыя пры адміністрацыйным затрыманні фізічнай асобы, асабістым вобыску, аглядзе або ў іншых выпадках пры ажыццяўленні службовых паўнамоцтваў дакументы, якія маюць значэнне для прыняцця рашэння па справе аб адміністрацыйным правапарушэнні, прадметы, якія захавалі на сабе сляды адміністрацыйнага правапарушэння, прылады або сродкі здзяйснення адміністрацыйнага правапарушэння; рэчы, забраныя з абарачэння; маёмасць або даходы, атрыманыя з прычыны здзяйснення адміністрацыйнага правапарушэння, а таксама прадметы адміністрацыйнага правапарушэння, за здзяйсненне якога прадугледжана іх канфіскацыя, могуць быць адабраны службовай асобай органа, які вядзе адміністрацыйны працэс, на тэрмін да ўступлення ў законную сілу пастановы па справе аб адміністрацыйным правапарушэнні. Забраныя прадметы і дакументы па пастанове органа, які вядзе адміністрацыйны працэс, могуць быць вернуты да накіравання справы на разгляд, калі ў гэтай меры адпадае неабходнасць. 2. Пры парушэнні правіл дарожнага руху, за якое ў адпаведнасці з Асаблівай часткай Кодэкса Рэспублікі Беларусь аб адміністрацыйных правапарушэннях можа быць накладзена адміністрацыйнае спагнанне ў выглядзе пазбаўлення права